Korjukivkan verilöyly

Korjukivkan verilöyly oli SS-joukkojen suorittama joukkomurha 1.–2. maaliskuuta 1943 Korjukivkan kylässä, silloisessa Ukrainan sosialistisessa neuvostotasavallassa.  Verilöylyssä tapettiin 6 700 ihmistä ja poltettiin 1 290 taloa. Saksalaiset hyökkäsivät kylään uudelleen 9. maaliskuuta ja tappoivat sinne palanneet vanhukset, jotka olivat selvinneet elossa edellisestä hyökkäyksestä.

Kuolinsyytutkimusten mukaan murhat tehtiin rynnäkkökivääreillä, raskailla konetuliaseilla, astaloilla ja polttamalla. Verilöylyn tarkoituksena oli kostaa Oleksi Fjodorovin johtamien partisaanijoukkojen toiminta alueella. Korjukivkan verilöyly oli tuhoisin saksalaisten suorittama siviileihin kohdistunut rangaistus- ja kostotoimi toisessa maailmansodassa.Victims of the Koriukivka Massacre Remembered – Embassy of Ukraine in the United States of America 

Historioitsija Dmitri Vedenejevin mukaan saksalaismielisistä ukrainalaisista koottu Schutzmannschaft-paikallispoliisi osallistui murhiin. Rikoksiin syyllistyneiden määräksi on arvioitu 300–500 henkilöä. 5 612 uhria on edelleen tunnistamatta.http://www.istpravda.com.ua/articles/2013/03/1/115268/ 

Lähteet

Luokka:Korjukivkan piiri
Luokka:1943
Luokka:Toisen maailmansodan sotarikokset
Luokka:Joukkosurmat Ukrainassa